Гары Кэхіл

**Гары Джэймс Кэхіл** (; нар. , Дронфілд, Англія) — англійскі футбаліст, абаронца. Ігрок нацыянальнай зборнай Англіі (2010—2018). У асноўным гуляў на пазіцыі цэнтральнага абаронцы, але дзякуючы сваёй хуткасці і гульнявой тэхніцы мог выкарыстоўвацца на пазіцыях крайняга абаронцы і апорнага паўабаронцы.

## Клубная кар’ера 
Кэхіл пачаў сваю гульнявую кар’еру ў акадэміі «Дронфілда», які выступаў у мясцовай лігі Дэрбішыра. У 2000 годзе ён далучыўся да акадэміі «Астан Вілы», дзе і працягнуў сваё развіццё. У сезоне 2004/05, яшчэ не маючы гульнявой практыцы ў «Астан Віле», ён на правах арэнды перайшоў у «Бернлі», дзе па заканчэнні сезона быў прызнаны лепшым іграком клуба. Добрая гульня ў арэндзе дала яму права дэбютаваць за асноўны склад «Астан Вілы». У 2007 годзе ён на правах трохмесячнай арэнды перайшоў у клуб роднага горада «Шэфілд Юнайтэд». 30 студзеня 2008 года Гары падпісаў кантракт з клубам «Болтан Уондэрэрс», сума трансферу склала 5 млн фунтаў стэрлінгаў. У гэтым клубе Кэхіл паказваў добрыя вынікі і прабыў там пяць сезонаў. За гэты час ён стаў трывалым іграком асновы і віцэ-капітанам клуба, а таксама дэбютаваў у складзе нацыянальнай кманды.

30 снежня 2011 года галоўны трэнер «рысакоў» Оўэн Койл пацвердзіў, што «Чэлсі» ўзгадніў кошт трансферу футбаліста ў зімовае трансфернае акно 2012 года. З 2016 года часам выконваў функцыі капітана каманды, а з 2017 года, пасля зыходу Джона Тэры, стаў капітанам «Чэлсі» на трывалай аснове. Па заканчэнні кантракта ў чэрвені 2019 года пакінуў лонданскі клуб.

У жніўні 2019 года стаў іграком «Крыстал Пэлас». Гуляў у клубе да канца сезона 2020/21. У жніўні 2021 года далучыўся да «Борнмута», разам з якім па выніках сезона 2021/22 выйшаў у Прэм’ер-лігу, пасля чаго пакінуў клуб.

У лістападзе 2022 года абвясціў аб завяршэнні прафесійнай кар’еры.

## Міжнародная кар’ера 
Кэхіл быў адным з ліку ігракоў запрошаных Сцюартам Пірсам ў свой першы склад моладзевай зборнай Англіі, пасля прызначэння яго на пасаду галоўнага трэнера. На першую гульню, 6 лютага 2007 года, супраць моладзевай зборнай Іспаніі, Гары не трапіў у стартавы склад. Ён дэбютаваў за моладзевую зборную на «Уэмблі», выйшаўшы ў цэнтры абароны разам з Энтанам Фердынандам.

4 чэрвеня 2009 года Кэхіл быў упершыню выкліканы ў асноўную зборную Англіі на матч супраць зборнай Казахстана, бо Рыа Фердынанд атрымаў траўму, але дэбюту яму давялося чакаць больш за год. Дэбютаваў за асноўную зборную краіны 3 верасня 2010 года, выйшаўшы на змену Майклу Доўсану ў матчы супраць зборнай Балгарыі на «Уэмблі».

## Стыль гульні 
Кэхіл вядомы сваімі тэхнічнымі магчымасцямі, хуткасцю, добра гуляе ў паветры і мае выдатны галавы нюх. Галоўны трэнер «Чэлсі» Андрэ Вілаш-Боаш выказаўся пра Кэхіла: «Я лічу, што яго тэхніка з’яўляецца цудоўнай, а яго хуткасць проста мяне ўздрыгвае».

## Дасягненні 
**«Чэлсі»**:
* Чэмпіён Англіі (2): 2015, 2017
* Уладальнік Кубка Англіі (2): 2012, 2018
* Уладальнік Кубка Футбольнай лігі: 2015
* Пераможца Лігі чэмпіёнаў: 2012
* Пераможца Лігі Еўропы (2): 2013, 2019

## Крыніцы 
## Спасылкі 
Катэгорыя:Футбалісты Англіі
Катэгорыя:Ігракі зборнай Англіі па футболе
Катэгорыя:Ігракі ФК Астан Віла
Катэгорыя:Ігракі ФК Бернлі
Катэгорыя:Ігракі ФК Шэфілд Юнайтэд
Катэгорыя:Ігракі ФК Болтан Уондэрэрс
Катэгорыя:Ігракі ФК Чэлсі
Катэгорыя:Ігракі ФК Крыстал Пэлас
Катэгорыя:Ігракі ФК Борнмут